CELEX: 51998PC0634
Language: da
Date: 1998-11-06
Title: Forslag til Rådets afgørelse om godkendelse på Fællesskabets vegne af ændringen af bilag I og vedtagelse af nye bilag VIII og IX til konventionen om kontrol med grænseoverskridende overførsel af farligt affald og bortskaffelsen heraf (Basel-konventionen), som fastsat i afgørelse IV/9 fra partskonferencen

Avis juridique important

|

51998PC0634

Forslag til Rådets afgørelse om godkendelse på Fællesskabets vegne af ændringen af bilag I og vedtagelse af nye bilag VIII og IX til konventionen om kontrol med grænseoverskridende overførsel af farligt affald og bortskaffelsen heraf (Basel-konventionen), som fastsat i afgørelse IV/9 fra partskonferencen  /* KOM/98/0634 endelig udg. - CNS 98/0307 */  

EF-Tidende nr. C 409 af 30/12/1998 s. 0008

Forslag til Rådets afgørelse om godkendelse på Fællesskabets vegne af ændringen af bilag I og vedtagelse af nye bilag VIII og IX til konventionen om kontrol med grænseoverskridende overførsel af farligt affald og bortskaffelsen heraf (Basel-konventionen), som fastsat i afgørelse IV/9 fra partskonferencen (98/C 409/07) (EØS-relevant tekst) KOM(1998) 634 endelig udg. - 98/0307(CNS)(Forelagt af Kommissionen den 6. november 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særling artikel 130 R, stk. 4, og artikel 228, stk. 2, første punktum, og stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Med Rådets afgørelse 93/98/EØF (1) indgik Det Europæiske Økonomiske Fællesskab konventionen om kontrol med grænseoverskridende overførsel af farligt affald og bortskaffelsen heraf, alment kendt som Basel-konventionen, og blev fuldgyldig part i konventionen den 7. maj 1994;afgørelse III/1 fra konferencen for parterne i Basel-konventionen bad Basel-konventionens tekniske arbejdsgruppe om at give højeste prioritet til udarbejdelse af lister med henblik på godkendelse på den fjerde partskonference, og afgørelse III/12 fra partskonferencen bad den tekniske arbejdsgruppe om bl.a. at overveje, hvordan der gås videre med udarbejdelse af lister over farligt affald, og hvilken fremgangsmåde der skal anvendes ved revision af listerne, samt at fremme udarbejdelse af lister over affald, der ikke er omfattet af Basel-konventionen;den tekniske arbejdsgruppe har udarbejdet en liste over affald, der er karakteriseret som farligt i henhold til artikel 1, stk. 1 a) (»liste A«), og en liste over affald, der ikke er omfattet af artikel 1, stk. 1 a), i Basel-konventionen (»liste B«) som en uddybning og tydeliggørelse af bestemmelserne i artikel 1, stk. 1 a);de yderligere lister, som den tekniske arbejdsgruppe har udarbejdet, er ikke ment som udtømmende, og det forhold at en affaldstype er medtaget i liste A udelukker ikke bevis for, at en affaldstype i et særligt tilfælde ikke er farligt i henhold til artikel 1, stk. 1 a), og det forhold at en affaldstype er på liste B udelukker ikke, at den kan karakteriseres som farlig i henhold til artikel 1, stk. 1 a);i medfør af Rådets konklusion af 7. oktober 1997 deltog Kommissionen på Fællesskabets vegne i forhandlingerne i forbindelse med den fjerde konference for parterne i Basel-konventionen;den 27. februar 1998 vedtog den fjerde partskonference afgørelse IV/9, der indfører to nye bilag til konventionen for at uddybe og tydeliggøre artikel 1, stk. 1 a); bilag VIII, der indeholder det affald der karakteriseres som farligt (den tekniske arbejdsgruppes liste A), og bilag IX, der indeholder det affald der ikke omfattes af artikel 1, stk. 1 a), i konventionen (den tekniske arbejdsgruppes liste B); afgørelsen indfører også forklarende bemærkninger som en tilføjelse til bilag I for at anføre, at bilag VIII og IX ikke er udtømmende, men ment som en hjælp til at afgøre, hvorvidt affald principielt er farligt i henhold til konventionen;i henhold til konventionens artikel 18, stk. 2 c), vil supplerende bilag til konventionen træde i kraft for alle konventionens parter, der ikke har meddelt depositaren, at de ikke kan acceptere et bilag, seks måneder efter dagen for depositarens meddelelse af bilagenes vedtagelse -TRUFFET FØLGENDE AFGØRELSE:Artikel 1 Ændring af bilag I og vedtagelsen af de nye bilag VIII og IX til konventionen om grænseoverskridende overførsel af farligt affald og bortskaffelsen heraf, som fastsat i afgørelse IV/9, der blev vedtaget af konferencens parter den 27. februar 1998, godkendes hermed på Det Europæiske Fællesskabs vegne.Ændringens ordlyd er anført i bilaget til denne afgørelse.Artikel 2 Denne afgørelse offentliggøres i De Europæiske Fællesskabers Tidende.(1) EFT L 39 af 16.2.1993, s. 1.